અહીં પણ ઉપરાષ્ટ્રપતિનું આગમન થતા વન વિભાગનાં ઉચ્ચ અધિકારીઓએ ફૂલોનાં ગુલદસ્તા સાથે સ્વાગત કર્યું હતુ અને તેઓને 'ધ ગીર' વી.વી.આઇ.પી. સ્યૂટમાં દોરી ગયા હતા. દરમિયાન બપોરનું ભોજન તથા આરામ ફરમાવી ચાર વાગ્યા બાદ ઉપરાષ્ટ્રપતિ ભંભા પોળ નાકેથી સિંહદર્શન માટે રવાના થયો હતો. આગળ પાયલોટિંગ કાર, પાછળ ઉપરાષ્ટ્રપતિની ગાડી, વન વિભાગની રેસ્કયુ મોબાઇલ, બંને મંત્રીઓની ગાડી અને જિલ્લાનાં વહિવટી, પોલીસ અને વન વિભાગનાં અધિકારીઓનો કાફલો સાસણ ગીરનાં જંગલમાં જતા વન વિભાગનાં અધિકારીઓનાં નેતૃત્વમાં અલગ અલગ ચાર જગ્યાઓએ કુલ ૩૬ સિંહોના પરિવાર નિહાળી ઉપરાષ્ટ્રપતિ દંપતિ ખુશખુશાલ થઇ ગયા હતા. સિંહદર્શન બાદ પરત ફરી સિંહસદનમાં જ સમીસાંજે સાંસ્કૃતિક કાર્યક્રમમાં અહીંના જાંબુરના સીદીબાપુ ગૃપનાં યુવાનોનું પ્રખ્યાત ધમાલ ન્úત્ય અને ગરબા નિહાળીને પણ પ્રભાવિત થયા હતા.